એવું મનાય છે કે સૌથી વધુ કાળું નાણું રિઅલ એસ્ટેટમાં ફરે છે. એટલે સ્વાભાવિક રીતે રૂ. પ૦૦ અને રૂ. ૧૦૦૦ની નોટ બંધ થઈ તેની સીધી અસર રિઅલ એસ્ટેટ માર્કેટ પર પડી છે. જમીન-મકાનના સોદાઓમાં વ્હાઈટ અને બ્લેક મનીનો ઉપયોગ થાય છે. દસ્તાવેજ નીચો બતાવી ઉપરની રકમનાં નાણાં જે ઓન પેમેન્ટ કહેવાય તે મોટેભાગે બ્લેક મની હોય છે. બિલ્ડરો પણ આ રકમ ચોપડે લેતા નથી. આથી જ કાળાં નાણાં માટે રિઅલ એસ્ટેટ સૌથી વધુ વગોવાયેલું છે.